

**ระบบเตือนภัยเศรษฐกิจอุตสาหกรรมของไทย**

**เดือนธันวาคม 2567 “ส่งสัญญาณปกติเบื้องต้น” ดีขึ้นเล็กน้อยจากเดือนก่อน**

**คาดการณ์ 2 เดือนข้างหน้า “ส่งสัญญาณชะลอตัว” ลดลงจากปัจจุบันเล็กน้อย**

**คาดการณ์ 4-6 เดือนข้างหน้า “ส่งสัญญาณเฝ้าระวัง” ต้องติดตามใกล้ชิดมากขึ้น**

**เผยแพร่ : 25 ธันวาคม 2567**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**ประเด็นสำคัญ : เดือนธันวาคม 2567**

* + **เศรษฐกิจอุตสาหกรรมของไทยมีระดับดีขึ้นเล็กน้อยจากเดือนก่อน**
  + **ปัจจัยภายในประเทศอยู่ในเกณฑ์ปกติเบื้องต้น****ตามปริมาณสินค้านำเข้าที่ขยายตัว และความเชื่อมั่นภาคอุตฯ ที่ปรับตัวดีขึ้น   
    จากมาตรการกระตุ้นเศรษฐกิจของภาครัฐฯ ขณะที่ความเชื่อมั่นทางธุรกิจยังคงหดตัวตามกลุ่มผลิตยานยนต์**
  + **ปัจจัยต่างประเทศมีเกณฑ์เฝ้าระวังลดลงตามการขยายตัวของผลผลิตของสหภาพยุโรป แต่การผลิตของญี่ปุ่นยังซบเซา ส่วนสหรัฐฯ เติบโตได้ แต่มีความเสี่ยงจากนโยบายทางการค้าในระยะข้างหน้า**

**INV\_TH IMV\_TH BSI\_TH\_3E TISI\_3E**

**IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก เดือนธันวาคม 2567**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**INV\_TH IMV\_TH BSI\_TH\_3E TISI\_3E**

**IPI\_EU PMI\_JP CLI\_US BCI\_USA**

**คาดการณ์ 2 เดือนข้างหน้า (ม.ค.-ก.พ.68) “ส่งสัญญาณชะลอตัว”** คาดว่าค่าวัฏจักรจะปรับลดลงตามแรงกดดันของค่าวัฏจักรปัจจัยภายในประเทศที่มีสัญญาณการชะลอตัว โดยเฉพาะด้านความเชื่อมั่นทางธุรกิจที่มีปัญหาจากกำลังซื้อภาคครัวเรือน ขณะที่ปัจจัยต่างประเทศอาจฟื้นตัวได้  
ในระยะสั้นจากภาคการผลิตของสหภาพยุโรปที่ปรับตัวดีขึ้น และการเร่งผลิตในสหรัฐฯ ก่อนผลของนโยบายการค้าในรัฐบาลใหม่จะมีผลบังคับใช้

**คาดการณ์ 4-6 เดือนข้างหน้า (มี.ค.-พ.ค.68) “ส่งสัญญาณเฝ้าระวัง”** คาดว่าค่าวัฏจักรจะปรับลดลงจากปัจจุบัน โดยปัจจัยภายในประเทศ  
ส่งสัญญาณเฝ้าระวังเพิ่มขึ้นในด้านการลงทุนฯ และความเชื่อมั่นของภาคอุตสาหกรรม ขณะที่ปัจจัยต่างประเทศยังเผชิญปัญหาด้านการผลิตของญี่ปุ่นและ  
สหภาพยุโรป ส่วนดัชนีชี้นำเศรษฐกิจสหรัฐฯ ชะลอตัวจากปัจจุบันตามความเสี่ยงของนโยบายด้านการค้าของรัฐบาลใหม่ ทำให้เกิดความไม่แน่นอนทางเศรษฐกิจ

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณปกติเบื้องต้น”**

* **ดัชนีการลงทุนภาคเอกชนของไทย (INV\_TH) : “ส่งสัญญาณเฝ้าระวัง”** คาดว่าเป็นเดือนที่เกิดจุดต่ำสุดระยะสั้นบนคลื่นวัฏจักรตามค่าดัชนีที่มีระดับเพิ่มขึ้นทั้งจากเดือนก่อนและช่วงเดียวกันของปีก่อน โดยเฉพาะการลงทุนในเครื่องจักรเครื่องมือที่ใช้งานทั่วไป มอเตอร์ไฟฟ้า และเรือ ยอดจำหน่ายวัสดุก่อสร้าง ได้แก่ อิฐบล็อก ซีเมนต์ และพื้นสำเร็จรูปคอนกรีต รวมถึงพื้นที่ได้รับอนุญาตก่อสร้างจากพื้นที่เพื่ออุตสาหกรรมและโรงงานที่เพิ่มมากขึ้น
* **ดัชนีปริมาณสินค้านำเข้าของไทย (IMV\_TH) : “ส่งสัญญาณปกติเบื้องต้น”** คาดว่าเป็นเดือนที่อยู่บนจุดสูงสุดระยะสั้นบนคลื่นวัฏจักรตามปริมาณนำเข้าที่ขยายตัวจากเดือนก่อนตามการนำเข้าน้ำมันดิบและผลิตภัณฑ์ปิโตรเลียม รวมทั้งชิ้นส่วนอุปกรณ์อิเล็กทรอนิกส์และเครื่องใช้ไฟฟ้าจากไต้หวัน การนำเข้ารถยนต์ไฟฟ้าและโทรศัพท์มือถือจากจีน ผลิตภัณฑ์เภสัชกรรม และการนำเข้าเครื่องจักรและเครื่องอุปกรณ์จากญี่ปุ่นและจีน
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังเพิ่มขึ้น”** เป็นเดือนที่ค่าวัฏจักรปรับลดลงเข้าใกล้จุดต่ำสุดระยะสั้นบนคลื่นวัฏจักรตามค่าดัชนีฯ ที่ปรับลดลงจากเดือนก่อน เนื่องจากความเชื่อมั่นในภาคการผลิตที่ทรงตัว แต่กลุ่มผลิตยานยนต์มีความเชื่อมั่นปรับลดลงต่อเนื่องจากยอดขายในประเทศและการส่งออกที่ไม่มีสัญญาณฟื้นตัว ส่วนนอกภาคการผลิตปรับลดลงเกือบทุกหมวดธุรกิจ โดยเฉพาะกลุ่มค้าปลีกและขนส่ง
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณปกติเบื้องต้น”** ค่าวัฏจักรขยายตัวสูงต่อเนื่องจากเดือนก่อนตามระดับความเชื่อมั่นในระยะข้างหน้าที่ขยายตัวจากมาตรการกระตุ้นเศรษฐกิจและการเร่งเบิกจ่ายของภาครัฐ การส่งออกและการท่องเที่ยวที่ฟื้นตัว

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณเฝ้าระวัง/เริ่มมีสัญญาณฟื้นตัวระยะสั้น ”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังลดลง”** ค่าวัฏจักรเริ่มติดลบน้อยลงจากเดือนก่อน ตามระดับผลผลิต  
  ที่กลับมาขยายตัวจากเดือนก่อน แต่ยังมีข้อจำกัดในการฟื้นตัวจากภาคบริการที่มีภาวะซบเซา การบริโภคภาคเอกชนมีแนวโน้มฟื้นตัวช้า ตลาดแรงงานยังคงอ่อนแอลง อีกทั้งยังมีความไม่แน่นอนทางเศรษฐกิจและปัญหาในระบบการค้าโลกที่เพิ่มขึ้นหลังการเลือกตั้งประธานาธิบดีสหรัฐอเมริกา
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น”** ค่าวัฏจักรเข้าสู่ทิศทางชะลอตัว เนื่องจากค่าดัชนีฯ หดตัวต่อเนื่องจากเดือนก่อน โดยเฉพาะระดับผลผลิตที่ปรับลดลงอย่างมากท่ามกลางคำสั่งซื้อใหม่ที่ลดลงอย่างต่อเนื่องจากทั้งการบริโภคในประเทศและการส่งออก ระดับการจ้างงานปรับลดลงตามภาระงานคงค้างที่ซบเซา นอกจากนี้ ยังต้องเผชิญกับภาระต้นทุนที่สูงขึ้นตามราคาวัตถุดิบและปัญหาจากเงินเยนอ่อนค่า
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณปกติเบื้องต้น”** คาดว่าเป็นเดือนที่เกิดจุดสูงสุดในระยะนี้ก่อนที่จะเข้าสู่ภาวะทรงตัว จากแนวโน้มนโยบายการค้าของรัฐบาลใหม่ โดยเฉพาะนโยบายการปรับขึ้นภาษีนำเข้า อาจเกิดข้อพิพาททางการค้าในระยะข้างหน้า
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังลดลง”** ค่าวัฏจักรมีแนวโน้มเข้าสู่การขยายตัวแต่ยังมีระดับต่ำ เนื่องจากภาคธุรกิจกังวลต่อความไม่แน่นอนทางเศรษฐกิจและการปรับขึ้นภาษีนำเข้าของสหรัฐอเมริกา



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS\_IE)**

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน  
ตุลาคม-พฤศจิกายน 2567)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

Qr code

Description automatically generatedQr code

Description automatically generatedQr code

Description automatically generatedGraphical user interface, text, application

Description automatically generated